MODIFICACIÓN DA ORDENANZA NON FISCAL REGULADORA DO PREZO PÚBLICO DO SERVIZO DE AXUDA NO FOGAR
ADMINISTRACIÓN LOCAL — Municipal — Oia (Ordenanzas e Regulamentos, 25/08/2016)

De conformidade co previsto nos artigos 41 a 47 e 127 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, este Concello establece o prezo público pola prestación do servizo de axuda no fogar (en adiante, SAF). O prezo público regulado nesta ordenanza constitúe unha contraprestación pecuniaria a satisfacer polos usuarios que voluntariamente soliciten a prestación do SAF e lles sexa concedida de acordo co previsto no regulamento do servizo. Están obrigados ao pagamento de prezo público regulado nesta ordenanza os usuarios do servicios de axuda no fogar, prestado polo Concello de Oia. En caso de usuarios que carezan de capacidade de obrar, a obriga de pago recaerá sobre quen ostente a súa representación legal.5.1 Capacidade económica segundo o capitulo II titulo III do Decreto 149/2013 do, 5 de setembro: 5.1.1. Para a determinación da capacidade económica da persoa usuaria, terase en conta a situación económica acreditada polo interesado na documentación presentada para a iniciación do procedemento de recoñecemento do grao da dependencia, consonte o establecido no artigo 21 do Decreto 15/2010, do 4 de febreiro. Para estes efectos se a persoa usuaria se atopa no suposto previsto no artigo 16.3 do Decreto 149/2013 de 5 de setembro, a exixencia do requisito de presentación da declaración do imposto da renda das persoas físicas será substituída pola presentación de certificación actualizada das percepcións de pensións, prestacións ou subsidios públicos das cales sexa beneficiaria.5.1.2. A capacidade económica da persoa usuaria será a determinada na resolución do programa individual de atención que, consonte o previsto no artigo 38.2 do Decreto 15/2010, do 4 de febreiro, incluirá un pronunciamento expreso sobre a participación do usuario no custo dos servizos.5.2 Participación no financiamento do servizo, segundo a disposición derradeira primeira, tres do decreto 149/2013 de 5 de setembro: 5.2.1.—No caso de que a capacidade económica da persoa usuaria do servizo de axuda no fogar para persoas dependentes valoradas con dereito de atención recoñecido, sexa igual ou inferior ao indicador público de rendas a efectos múltiples (IPREM), quedará exenta da obriga de participar no custo do servizo.5.2.2.—Nos demais supostos, aplicarase a seguinte táboa, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado: 5.2.3.—Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade a pagar será minorada proporcionalmente á diminución das horas efectivas de servizo.5.2.4.—En ningún caso, o importe da participación económica que deberá ingresar a persoa beneficiaria en concepto de copagamento, poderá exceder o 90% do custo do servizo determinado en termos de prezo/hora.5.2.5.—No caso de que a entidade local asuma tamén a prestación, ás persoas dependentes valoradas con dereito de atención recoñecido, das atencións e servizos complementarios do nivel básico do servizo de axuda no fogar regulados no artigo 14.2 deste decreto, para os efectos de facer efectiva a obriga de participar no custo do servizo por parte das persoas usuarias, aplicarán a seguinte táboa, na cal se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: 6.1 Capacidade económica, segundo o artigo 60 do decreto 99/2012 de 16 marzo. No servizo de axuda no fogar prestado a persoas ou unidades de convivencia distintas ás referidas no artigo anterior, o cómputo da capacidade económica farase de acordo cos seguintes criterios: 6.1.1 Computarase a renda de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2 da Lei 35/2006, do 28 de novembro, do imposto sobre a renda das persoas físicas.6.1.2 Computarase, así mesmo, o patrimonio neto de todas as persoas residentes na unidade de convivencia. Para estes efectos, enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei19/1991, do 6 de xuño, do imposto sobre o patrimonio, con dedución das cargas e gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que prevé a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos.6.1.3 A capacidade económica calcularase sumando todas as rendas computables, modificadas á alza pola suma dun 5% de patrimonio neto en cómputo anual, e dividindo o resultado da dita suma entre o total de persoas que conviven no fogar.6.2 Participación no custo do servizo de SAF básico, segundo o artigo 62 do decreto 99/2012 de 16 marzo 6.2.1 Para o servizo de axuda no fogar, en réxime de libre concorrencia, para as persoas que non teñan recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia, segundo o calendario de implantación que se establece na Lei 39/2006, aplicarase a seguinte táboa que regula unha progresiva participación económica no custo do servizo en base ao cálculo da capacidade económica per cápita. CAPACIDADE ECONOMICA PARTICIPACION NO CUSTO DO SERVIZO DE SAF Menor de 0,80 IPREM 0% Maior de 0,80 e menor ou igual a 1,50 IPREM 20% Maior de 1,50 e menor ou igual a 2,00 IPREM 30% Maior de 2,00 e menor ou igual a 2,50 IPREM 40% Maior de 2,50 IPREM 60% 6.2.2 Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestructuración familiar, exclusión social ou pobreza infantil, circunstancia que deberá estar debidamente xustificada no correspondente informe social.6.2.3 En calquera caso, ningún usuario participará no cofinanciamento do servizo nunha porcentaxe superior ao 40 % da súa capacidade económica. A obriga de pagar os prezos públicos, nace, en xeral, dende que se inicie a prestación do servizo e deberá facerse efectivo de acordo coas seguintes normas de xestión.8.1 O Concello unha vez iniciada a prestación do servizo, procedera a aprobar a liquidación que corresponda, na que constarán os datos precisos para a determinación do importe correspondente á mensualidade que se indique nela, emitindo a carta de pago correspondente.8.2. O importe da cota correspondente, prorratearáse no mes de inicio e no mes de finalización de servicio, en función dos días reais de servicio prestado. En caso de inicio do servicio a cota correspondente aos días de sevicio prestado pasaráse ao cobro xunto coa primeira liquidación de mensualidade completa, e no caso de terminación do servicio, ésta producirá efectos desde o mesmo día en que se formalice a solicitude de baixa. No suposto de suspensión temporal do servizo, (será imprescindible o informe social do/a traballadora/a social, que se incorporará ao expediente individual/familiar), liquidaráse o nº real de horas de servizo prestadas no mes.8.3 A devolución de tres cotas mensuais consecutivas ou tres alternas por causa imputable ao obrigado ao pagamento, determinará a interrupción da prestación do servizo e declaración de baixa.8.4. Os prezos públicos contemplados nesta ordenanza satisfaranse con caracter posterior a prestación do servizo e o pagamento efectuarase nos 15 primeiros días de cada mes, mediante domiciliación bancaria. A modificación da tarifa do prezo público establecido na presente ordenanza será obxecto de modificación mediante acordo do Pleno do Concello de Oia, previa proposta do servizo correspondente á que haberá de xuntarse informe no que se poña de manifesto que a tarifa proposta cubra. como mínimo o custo do servizo prestado ou actividade realizada ou, no caso de que non o cubra as razóns sociais, benéficas, culturais ou de interese público que aconsellen fixar prezos por debaixo dese límite. A contía da cota do prezo poderase actualizar conforme ao Índice de Prezos do Consumo (IPC) establecido para o Estado polo Instituto Nacional de Estatística (INE). Esta ordenanza derroga expresamente a ordenanza fiscal do servizo de axuda a domicilio publicada no BOP nº 205 de 23 de outubro de 2009, e calquera outra disposición de igual ou inferior rango que sexa contraria á mesma. O non previsto nesta Ordenanza fiscal será de aplicación a Ordenanza fiscal xeral, lei xeral tributaria e restante normativa de aplicación. A presente ordenanza entrará en vigor unha vez que se publique o seu texto íntegro no Boletín Oficial da Provincia, e producirá efectos ata a súa modificación ou derrogación expresa. DILIXENCIA: Póñoa, eu, secretaria, para facer constar que o presente é o texto consolidado da ordenanza non fiscal reguladora do preciopúblico do SAF Oia, trala súa modificación en sesión plenaria do 26.05.2016 ( artigo 4).